joelniklaus/EU_Wikipedias huggingface dataset:
Nilgiri (tee)

Nilgiri-tee on Etelä-Intian Nilgirivuorten (sinisten vuorten) seudulla tuotettua teetä. Nigirivuoret on yksi eteläisen Intian arvostetuimpia teentuotantoalueita. Nelgiri-tee on myös eräs Intian alueellisesti brändätyistä teenimikkeistä. 

Seudun teenviljelyä pyrittiin aloittamaan jo vuonna 1832, jolloin brittien seudulle perustaman asutuksen apulaiskirurgi tilasi teepensaita Kiinasta huomattuaan muiden Camellia-suvun kasvien viihtymisen seudulla. Vuonna 1835 osa tilatuista teepensaista onnistuttiin saamaan kasvamaan Nilgirin Kettin koetilalla. Kiinasta tuotujen teesiementen avulla käynnistettiin Coonooriin Nilgirin ensimmäinen varsinainen kaupallinen teeviljelmä. Thiasholan ensimmäinen teetila seurasi vuonna 1859, ja samoihin aikoihin myös Kalhattyn läheinen Dunsandlen teetila. Nonsuch-teetila sai alkunsa 1860 ja Kotagirin ensimmäinen teetila perustettiin noin 1863.

Seudun teeviljelmät sijaitsevat 800–2 500 (1 158–2 400) metrin korkeudella merenpinnasta. Seudulle osuu kaksi monsuunikautta vuodessa: sekä lounaismonsuuni että koillismonsuuni satavat Nilgirissä. Vuotuinen sademäärä on silti vain noin 1 000–1 200 mm suurimmassa osassa seutua. Satoa saadaan kerättyä vuoden ympäri.
Suurin osa alueen noin 85 miljoonan teekilon vuosituotannosta on mustaa teetä, josta enemmistö valmistetaan teollisella CTC-menetelmällä. Nilgirin teealueella tuotetaan myös irtoteetä ortodoksisella valmistusmenetelmällä ja osa tästä tuotannosta on vihreää tai oolong-teetä, hieman myös valkoista teetä. Parhaimpana pidetään talvikaudella (joulu-maaliskuu) kerättyä ortodoksisella valmistusmenetelmällä tuotettua teetä.

Lähteet

Aiheesta muualla
Nilgiri   (tee-magazin.de)
Regions - India - Nilgiri   (chadotea.com)
Coonoor Estate Nilgiri Black Tea from Single Origin Teas (16.4.2015)   (teajourneyman.com)

 

Musta tee
Tamil Nadu
Intialaiset juomat
Aleksi Kirjonen

Aleksi Kirjonen (s. 29. toukokuuta 1993 Porvoo) on suomalainen vammaisurheilija, joka kilpailee keihäänheitossa, kiekonheitossa ja kuulantyönnössä. Kirjosen jalat ovat olleet toiminnattomat syntymästä asti ja hän onkin pyörätuolissa. Kirjonen edustaa Espoon Tapioita ja hänen valmentajanaan toimii Markku Niinimäki. Kirjonen kilpailee F56-luokassa.

Kirjonen saavutti MM-pronssia kuulantyönnöstä vuoden 2013 MM-kilpailuista Lyonista. EM-kilpailuista hänellä on kultaa keihäänheitosta vuodelta 2014, pronssia samalta vuodelta kuulantyönnöstä ja keihäspronssia vuodelta 2014 sekä pronssia kuulantyönnöstä vuodelta 2016 Kirjonen oli mukana vuoden 2012 kesäparalympialaisissa Lontoossa, jossa hän oli kuulantyönnössä 11:s ja keihäänheitossa 12:s.

Kirjonen on myös ensimmäinen eurooppalainen henkilö, joka on tehnyt takaperinvoltin pyörätuolilla Tempuillaan hän haluaa viedä eteenpäin rajoitteet ovat vain omassa päässä sanomaa ja kannustaa muita liikkumaan ja kuuntelemaan unelmiaan. Kirjonen on opiskellut liikuntaneuvojaksi liikuntakeskus Pajulahdessa

Lähteet 
http://tfp.fi/ 

http://www.hs.fi/urheilu/a1432350932122

http://www.iltasanomat.fi/muutlajit/art-1430960593841.html 

Suomalaiset vammaisurheilijat
Suomalaiset keihäänheittäjät
Suomalaiset kuulantyöntäjät
Vuonna 1993 syntyneet
Elävät henkilöt
Jeffrey Schlupp

Jeffrey ”Jeff” Schlupp (s. 23. joulukuuta 1992 Hampuri, Saksa) on saksalaissyntyinen ghanalainen jalkapalloilija, jonka seura on Englannin valioliigassa pelaava Crystal Palace FC. Vasenjalkainen Schlupp on pelipaikaltaan vasen laitalinkki, mutta uransa hän aloitti hyökkääjänä. Schlupp kuuluu myös Ghanan jalkapallomaajoukkueeseen.

Ura

Seurajoukkueura 
Schlupp debytoi Leicester Cityn edustusjoukkueessa kaudella 2010–2011, kun seura pelasi Englannin mestaruussarjassa. Keväällä 2011 hän oli lainalla Englannin ykkösliigan Brentford FC:ssä, jossa hän teki yhdeksässä pelissä kuusi maalia. Kaudella 2013–2014 Leicester voitti Mestaruussarjan mestaruuden ja nousi Valioliigaan kaudeksi 2014–2015. Schlupp teki valioliigadebyyttinsä elokuussa 2014 Evertonia vastaan. Avausmaalinsa hän teki saman vuoden lokakuussa Burnley FC:n verkkoon. Kaudella 2014–2015 Schlupp teki 32 ottelussa kolme maalia. Seuraavalla kaudella hän pelasi 24 valioliigaottelua, joista 14 avauskokoonpanossa, ja teki yhden maalin Leicesterin voittaessa valioliigan mestaruuden.

Schlupp pelasi syyskaudella 2016 kolmessa Mestarien liigan ja neljässä Valioliigan ottelussa. Hän siirtyi Valioliigan Crystal Palaceen 13,8 miljoonalla eurolla tammikuussa 2017. Hän on pelannut Palacessa maaliskuuhun 2020 mennessä 84 liigaottelua ja tehnyt kuusi maalia.

Maajoukkueura 
Saksassa ghanalaisille vanhemmille syntynyt Schlupp sai valita maajoukkueensa synnyinmaansa, vanhempiensa kotimaan ja Englannin, jossa hän oli pitkään pelannut, väliltä. Hän debytoi Ghanan jalkapallomaajoukkueessa marraskuussa 2011 ystävyysottelussa Gabonia vastaan. Avausmaali syntyi kesäkuussa 2014 Afrikan-mestaruuskarsintaottelussa Mauritiusta vastaan.

Saavutukset 
Leicester City
 Englannin Valioliiga:  mestaruus 2015-2016
 Englannin mestaruussarja: voitto 2013-2014

Lähteet

Aiheesta muualla 

Ghanalaiset jalkapalloilijat
Vuonna 1992 syntyneet
Elävät henkilöt
Esko Kananen

Esko Kananen (1924 Elämäjärvi, Pihtipudas – 2000) oli suomalainen kuvanveistäjä. Kananen edusti realistista tyylisuuntausta ja teki paljon tilaustöitä.

Elämä ja ura 
Esko Kananen syntyi Haaskan tilalla Pihtiputaan Elämäjärvellä vuonna 1924. Nuoruusvuosinaan Kananen oli kuvanveistäjä Hannes Autereen oppilas. Hän opiskeli kuvanveistäjäksi Suomen taideakatemian kuvanveistolinjalla vuosina 1950–1953. Hei valmistuttuaan Kananen teki kuvanveistäjä Ben Renvallin opastuksella opintomatkan Italiaan, Ranskaan ja Saksaan. Kananen tutustui myös taidekohteisiin Ruotsissa, Norjassa ja Tanskassa.

Esko Kanasen päätuotantoon kuuluivat sankarimuistomerkit, hautaveistokset ja suihkukaivot, joita hän veisti 1950.luvulta 1960-luvun alkupuolelle. Myös monet kirkon ja pankit tilasivat Kanaselta veistoksia ja reliefejä.

Kanasen ateljee sijaitsi hänen syntymäkodissaan Haaskan tilalla Elämäjärvellä. Siellä hänellä oli Keski-Suomen ainoa taidetakomo pronssivalimoineen. Pronssivalimoa työllisti muun muassa Lukeva tyttö -reliefi, jota myytiin paljon Artturi Jämsénin rahaston kautta. Kananen kehitti oman tekniikkansa pronssin valamiseen.

Teoksia 
Esko Kanasen merkittävimmät työt:

Sankaripatsaat 
 Sankaripatsas Testamentti pojalleni, 1957, pronssi, Pihtiputaan kirkon sankarihautausmaa.
 Sankaripatsas, 1961, pronssi, Reisjärven kirkon sankarihautausmaa.
 Sankaripatsas, 1963, pronssi, Haapajärven kirkon sankarihautausmaa.
 Sankaripatsas, 1964, pronssi, Pyhäjärven kirkon sankarihautausmaa.

Kirkkoveistokset 
 Suihkukaivoveistos, 1963, Kirkkotarha, Äänekoski.
 Alttarireliefi, 1959, Rauhanyhdistyksen rukoushuone, Kinnula.
 Alttarireliefi Ristin tiellä, 1989, Muurasjärven kirkko, Pihtipudas.

Ulkoveistokset 
 Poliisien muistomerkki Kahdeksen surmanluotia, 1970, Pihtiputaan kirkon hautausmaa, Pihtipudas.
 Suolahden kurjet, 1984, Suolahti.
 Tahko Pihkalan patsas, 1989, Pihtipudas.
 Puistoveistos Sallilan tyttö, 1993, Pihtipudas.
 Suojeluskuntalainen- ja Lottapatsas, 1988, Suonenjoki.
 Lottatyttö ja sotilaspoika, 1998, Suonenjoki.

Pankkiveistokset 
 Suihkukaivoveistos Tuulastaja, 1963, Äänekosken säästöpankki, Äänekoski.
 Raivaaja, 1964, Pihtuputaan säästöpankki, Pihtipudas.
 Rahavirta, 1985, Pihtuputaan säästöpankki, Pihtipudas. 
 Reliefi Sukupolvenvaihdos, 1981, Pyhäjärven osuuspankki, Pyhäjärvi.
 Veistos Kyyhkyset ja reliefi Kasvu, 1981, Pihtiputaan osuuspankki, Pihtipudas.
 Reliefi Tervansoutajat, 1986, Utajärven osuuspankki, Utajärvi.
 Reliefi Konnevesi-sarja, 1969, Konneveden osuuspankki, Konnevesi.

Muita töitä 
 Yksityisiä hautamuistomerkkejä: Pihtiputaan kirkon hautausmaalla neljä kappaletta.
 Puutarhaveistoksia.
 Keski-Suomen läänin kulttuurikilpailun palkinnot 1964.
 Maaherra Artturi Jämsén -rahaston kannatusyhdistyksen reliefit.

Valokuvia julkisista teoksista

Aiheesta muualla 
 Kuuluisia kyläläisiä, Kuvanveistäjä Esko Kananen; Elamajarvi.fi

Lähteet 
 Mönkkönen, Mauri: Voimakkaan murroksen aika. Teoksessa Pihtiputaan kirja II. Toimittanut Mauri Mönkkönen. Jyväskylän yliopiston julkaisusarja 37. Pihtipudas-Seura, Jyväskylä 2000; s. 339–486.

Viitteet 

Suomalaiset kuvanveistäjät
Vuonna 1924 syntyneet
Vuonna 2000 kuolleet
Mart Tarmak

Mart Tarmak, ent. Muttikas (s. 10. huhtikuuta 1955 Tallinna) on virolainen diplomaatti. Hän oli Viron Suomen-suurlähettiläs 2010–2014 sitä ennen ja sen jälkeen suurlähettiläänä Portugalissa (2006–2010), Marokossa (2008–2011), Brasiliassa (vuodesta 2014), Chilessa (2015-2022), Colombiassa (2017-2021) ja Perussa (vuodesta 2015-2021). 

Tarmak on valmistunut 1978 Tarton yliopistosta pääaineenaan kemia ja Vilnan yliopistosta, jossa hän opiskeli liettuan kieltä ja journalismia. Vuosina 1991–1992 Tarmak opiskeli portugalin kieltä Lissabonin yliopistossa. Hän oli 1990–1992 Viron väliaikainen asiainhoitaja Vilnassa, 1992–1993 ulkoministeriön neuvonantaja. Hän työskenteli 1995–1997 puolustusministeriön neuvonantajana. Vuosina 2000–2003 Tarmak työskenteli freelance-tulkkina. Vuodesta 2003 hän työskenteli ulkoministeriön politiikanosastolla.

Lähteet

Viron suurlähettiläät
Vuonna 1955 syntyneet
Elävät henkilöt
Nathan Redmond

Nathan Daniel Jerome Redmond (s. 6. maaliskuuta 1994 Birmingham) on englantilainen jalkapalloilija, joka edustaa Valioliigassa pelaavaa Southamptonia. Oikeajalkainen Redmond on pelipaikaltaan oikea laitahyökkääjä.

Ura

Seurajoukkueura 
Redmondin kasvattajaseura on hänen kotikaupunkinsa Birmingham City. Hän debytoi seuran edustusjoukkueessa cup-peleissä kaudella 2010–2011 ja  Englannin mestaruussarjassa kaudella 2011–2012. Heinäkuussa 2013 Redmond siirtyi Valioliigassa pelanneeseen Norwich Cityyn. Hän teki pääsarjadebyyttinsä elokuussa 2013 Evertonia vastaan ja avausmaalinsa samassa kuussa Southampton FC:tä vastaan. Kaudella 2013–2014, jonka päätteeksi Norwich putosi Mestaruussarjaan, Redmond teki 34 ottelussa yhden maalin. Kaudeksi 2015–2016 Norwich kuitenkin nousi takaisin Valioliigaan. Hän pelasi Norwichissa kolmen kauden aikana kaikkiaan 112 liigaottelua ja teki 12 maalia. Kesällä 2016 hän siirtyi runsaan 12 miljoonan punnan siirtosummalla Southamptoniin.

Maajoukkueura 
Redmond on edustanut monia Englannin nuorisomaajoukkueita ja pelannut useissa nuorten arvokilpailuissa. Hän oli mukana vuoden 2011 alle 17-vuotiaiden MM-kilpailuissa, joissa hän pelasi kolmessa pelissä. Vuoden 2015 alle 21-vuotiaiden EM-kilpailuissa hänet valittiin kisojen tähdistöjoukkueeseen. Ensimmäisen A-maaottelunsa hän pelasi Saksaa vastaan maaliskuussa 2017.

Saavutukset 
Henkilökohtainen
 Alle 21-vuotiaiden EM-kilpailuiden tähdistökentällinen: 2015

Lähteet 

Englantilaiset jalkapalloilijat
Vuonna 1994 syntyneet
Elävät henkilöt
Mr. Gimmick

Mr. Gimmick (Japanissa Gimmick!) on Sunsoftin kehittämä ja vuonna 1992 julkaisema tasohyppelypeli. Peli julkaistiin tammikuussa 1992 Japanissa, ja toukokuussa 1993 Euroopassa ainoastaan Skandinavian alueella. Peliä suunniteltiin julkaistavaksi myös Yhdysvalloissa, mutta sitä ei koskaan tapahtunut.

Peli ei myynyt hyvin Skandinaviassa, ja harvinaisuutensa vuoksi nykypäivänä retropelikeräilijöiden keskuudessa pelistä maksetaan jopa useita satoja euroja.

Vuonna 2002 peli julkaistiin Japanissa PlayStationille Super Spy Hunterin kanssa osana Sunsoft Memorial Collection: Volume 6 -kokoelmaa.

Juoni

Pelin päähenkilö on Mary-niminen tyttö, joka saa isältään syntymäpäivälahjaksi Gimmick-nimisen lelun. Mary ihastuu lelusta täysin ja leikkii sillä koko päivän. Maryn mentyä nukkumaan hän asettaa Gimmickin yksityispaikalle kaapin päälle. Maryn muut lelut tulevat mustasukkaiseksi Gimmickille, ja yöllä he päättävät kaapata Maryn mystiseen lelumaailmaan. Gimmick herää unestaan ja lähtee pelastamaan omistajaansa.

Lähteet

Aiheesta muualla 
 

Vuoden 1992 videopelit
Capcomin videopelit
Sunsoftin pelit
Tasohyppelyt
Nintendo Entertainment System -pelit
PlayStation-pelit
Incirlikin lentotukikohta

Incirlikin lentotukikohta ()  on lentotukikohta İncirlikin lähellä Etelä-Turkissa. Tukikohta sijaitsee kahdeksan kilometriä itään Adanasta, Turkin viidenneksi suurimmasta kaupungista. Lentotukikohtaa käyttävät enimmäkseen Yhdysvaltain ilmavoimat ja Turkin ilmavoimat, harvemmin myös Britannian kuninkaalliset ilmavoimat.

Yhdysvallat on käyttänyt lentotukikohtaa Persianlahden sodan aikana vuonna 1990 ja Afganistanin sodan alkupuolella vuonna 2001. Vuodesta 2015 eteenpäin Turkin ilmavoimat on tehnyt ilmaiskuja Isis-järjestöä vastaan Incirlikistä käsin.

Lähteet

Aiheesta muualla

Adana
Turkin ilmavoimat
Turkin lentoasemat
Yhdysvaltain ilmavoimien lentotukikohdat
Geneettinen ohjelmointi

Tekoälystä puhuttaessa, geneettinen ohjelmointi (, lyh. GP) on biologisesta evoluutiosta vaikutteita saanut evoluutioalgoritmiin perustuva menetelmä, jolla löydetään tietokoneohjelmia käyttäjän määrittelemän tehtävän suorittamiseen. GP on pohjimmiltaan joukko ohjeita ja kelpoisuusfunktio, joka mittaa kuinka hyvin tietokone on suorittanut tehtävän. Se on geneettisten algoritmien erikoistuminen, jossa jokainen yksilö on tietokoneohjelma. Se on koneoppimisessa käytetty tekniikka, jossa optimoidaan tietokoneohjelmista koostuva populaatio ohjelman suorituskyvyn määrittelemän adaptiivisen maiseman mukaisesti.

Matemaattinen optimointi
Operaatioanalyysi
Joakim Svalberg

Joakim Svalberg on ruotsalainen muusikko, joka on ruotsalaisen progressiivisen metalliyhtyeen Opethin kosketinsoittaja. Hän liittyi yhtyeeseen loppuvuodesta 2011 juuri Heritage levyn levyttämisen jälkeen.

Vaikutteet  
Svalberg on saanut vaikutteita yhtyeistä:  Gentle Giant, Edgar Winter, Buddy Miles, Yes, King's X, Pink Floyd, Genesis (mukana Peter Gabriel), The Beatles, Be-Bop Deluxe, Mahavishnu Orchestra, Deep Purple, Faces, National Health, UK, David Bowie, Black Sabbath, Rainbow, Robert Fripp, Wool, Manfred Mann's Earth Band ja Le Mystère des Voix Bulgares.

Diskografia 

Qoph
 Kalejdoskopiska Aktiviteter (1998)
 Pyrola (2004)

Yngwie J. Malmsteen
 G3: Rockin' in the Free World (2004)
 Unleash the Fury (2005)

Opeth
 Heritage (2011) – (1. kappale)
 Pale Communion (2014)

Berggren/Kerslake Band
 The Sun Has Gone Hazy (2014)

Lähteet 

 http://www.opeth.com/home/mediasection/about-opeth/item/8-joakim-svalberg 
 http://www.metal-archives.com/artists/Joakim_Svalberg/67152

Aiheesta muualla 
 Opethin kotisivu

Opeth
Ruotsalaiset muusikot
Ruotsalaiset kosketinsoittajat
Vuonna 1969 syntyneet
Elävät henkilöt
Etelämantereen meren elollisten luonnonvarojen suojelukomissio

Etelämantereen meren elollisten luonnonvarojen suojelukomissio (Commission on the Conservation of Antarctic Marine Living Resources, CCAMLR) on vuonna 1982 perustettu komissio, joka vastaa Eteläisen jäämeren elollisen luonnonvarojen suojelusta ja hoidasta. Sen taustalla on kansainvälinen sopimus, jonka on allekirjoittanut 25 valtiota. Vaikka sopimuksen tavoitteena on suojata merielämää, se ei kiellä kokonaan Eteläisen jäämeren alueella tapahtuvaa kalastusta. Jokainen komission jäsenvaltio on mukana Eteläisen jäämeren kalastuksessa tai tieteellisessä tutkimuksessa, joita valvoo ja säätelee komissio ja sen tieteellinen komitea. CCAMLR:n työryhmät antavat tietoa alueen kala- ja krillipopulaatioista.

Lähteet

Aiheesta muualla 
Komission kotisivut 

Suojelukomissio
Ympäristösopimukset
1980
Private Skies

Private Skies Oy on suomalainen tilauslentoja välittävä yritys, jonka liiketoiminta perustuu lentojen kilpailutukseen ja lentokaluston vuokraukseen. Yritys ei siis itse omista eikä operoi yhtään lentokonetta, vaan vuokraa matkustaja- ja yksityislentokoneita yrityksille ja kuluttajille. Private Skies on ollut Kauppalehden mukaan vuoden 2021 kasvuyritys.

Toimiala 
Yritys on niin sanottu ”Air Charter Broker”, joka välittää lentopalveluita ja on rekisteröity toimialalle Tilauslentoliikenne (51102). Palvelu perustuu puolueettomaan lennon kilpailutukseen, eli yritys hankkii hintatiedot kaikilta sopivilta tilauslentoyhtiöiltä ja sitten tarjoaa asiakkaallensa parasta vaihtoehtoa. Ansainta on komissiopohjaista. Yrityksen tilauslentopalveluihin kuuluu liikelennot, charter, helikopterilennot, rahti ja shuttle.

Historia 
Osakeyhtiö on rekisteröity kaupparekisteriin 3. huhtikuuta 2014. Hallituksen puheenjohtaja on yhtiön perustaja Roope Kekäläinen. Private Skiesin toimitusjohtaja on kesäkuusta 2015 asti toiminut Christian Krohn. Päätoiminimen (Private Skies Oy) rinnakkaistoimini on Private Skies Ltd. 

Kauden 2014–2015 Jääkiekon SM-liigan play-off-pelien joukkueista lähes jokainen lensi otteluihin Private Skiesin järjestämillä lennoilla. 

Ensimmäisenä tilikautena osakeyhtiön liikevaihto nousi yli 0,5 miljoonaan ja tulos 21 000 euroon.

Lähteet

Viitteet

Aiheesta muualla 
 Private Skies suomenkieliset kotisivut

Suomen ilmailu
Selkäviikko

Selkäviikko on nimitys, jota käytettiin vuoden alun, talven selän, viikoista. Ne alkoivat nuutinpäivän joulunlopettajaistanssien myötä ja jatkuivat laskiaiseen ja Marjan päivään asti. Selkäviikkoina hankittiin poltto- ja rakennuspuut. Joulun aikainen herkuttelu ja loikoilu oli ohi. Selkäviikkoina ajateltiin oltavan arjessa kiinni mutta työnilon helpottavan työn ponnistuksia.

Lähteet 

Ajanlasku
Suomalainen kansanperinne
Thomas Dähne

Thomas Dähne (s. 4. tammikuuta 1994 Oberaudorf, Saksa) on saksalainen jalkapalloilija, joka edustaa 2. Bundesliigassa pelaavaa Holstein Kieliä. Pelipaikaltaan hän on maalivahti.

Ura

Seurajoukkueura
Dähne aloitti ammattilaisuransa itävaltalaisessa Red Bull Salzburgissa, jonka edustusjoukkueessa hän pelasi yhden ottelun Itävallan Bundesliigassa toukokuussa 2013. Vuosina 2012–2014 Dähne pelasi Red Bull Salzburgin kakkosjoukkueessa FC Lieferingissä 55 ottelua Erste Ligassa. Vuosina 2014–2015 hän edusti Saksan 2. Bundesligassa pelaavaa RB Leipzigiä, jossa hän pelasi kakkosjoukkueessa 12 ottelua, mutta edustusjoukkueessa ei yhtään.

Elokuussa 2015 Dähne siirtyi loppukauden mittaisella sopimuksella Suomen Veikkausliigassa pelaavaa Helsingin Jalkapalloklubiin.

Maajoukkueura
Dähne on edustanut Saksaa alle 16-vuotiaista alle 20-vuotiaisiin maajoukkuetasoilla. Vuonna 2011 hän kuului alle 17-vuotiaiden maajoukkueeseen MM-kilpailuissa, muttei pelannut yhtään ottelua.

Trivia
Dähne on ollut kunniajäsen saksankielisessä jalkapalloseurassa FC Germania Helsingissä vuodesta 2017 lähtien.

Lähteet

Saksalaiset jalkapallomaalivahdit
Jalkapallon Suomen mestarit
Vuonna 1994 syntyneet
Elävät henkilöt
Kumbaya

Kumbaya (tunnetaan myös nimillä Kumbayah tai Cumbaya) on hengellinen laulu, joka levytettiin 1920-luvulla. Siitä on tullut suosittu kesäleirien laulu, ja se saavutti suosiota kansanmusiikin suosion paluussa 1950- ja 1960-luvuilla.

Kansanmusiikki
1920-luvun musiikkiteokset
Alžan Žarmuhamedov

Alžаn Musurbekovitš Žаrmuhаmedov (, , s. 2. lokakuuta 1944 Tavaksai, Kazahstanin SNT [nyk. Uzbekistan]) on kilpauransa päättänyt, Neuvostoliittoa edustanut koripalloilija.

Žаrmuhаmedov saavutti Neuvostoliiton joukkueessa kesäolympialaisista kultaa Münchenissä 1972 ja pronssia Montréalissa 1976, MM-kilpailuista hopeaa vuonna 1978 sekä pronssia 1970 ja EM-kilpailuista kultaa vuosina 1967, 1971 ja 1979 sekä hopeaa vuonna 1979.

Lähteet 
 Alzhan Zharmukhamedov Bio, Stats and Results  Olympics at Sports-Reference.com

Viitteet

Aiheesta muualla 
 Profiili FIBA Archive 

Neuvostoliittolaiset koripalloilijat
Neuvostoliittolaiset olympiavoittajat
Vuonna 1944 syntyneet
Elävät henkilöt
Astakída

Astakída () on pieni Kreikan saari, joka kuuluu Dodekanesian saariryhmään ja tarkemmin Astakidonísia-saariin. Se sijaitsee Egeanmeressä Kárpathoksen luoteispuolella ja Kásoksen pohjoispuolella. Saaren pinta-ala on 0,984 neliökilometriä ja se on asumaton (vuonna 2011). Hallinnollisesti Astakída kuuluu Kárpathoksen kuntaan, Kárpathoksen alueyksikköön ja Etelä-Egean saarten alueeseen. Saari on osa Astakidonísia-saarten ja muiden pienten saarten muodostamaa Natura 2000 -aluetta.

Lähteet 

Dodekanesia
Kárpathos
Kounoúpoi

Kounoúpoi (; transl. myös Kounoúpi) on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Astypálaian saaren kaakkoispuolella. Saaren pinta-ala on 1,3 neliökilometriä ja se on asumaton (vuonna 2011). Hallinnollisesti Kounoúpoi kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Saaren etäisyys Astypálaiaan on noin 3 meripeninkulmaa (noin 5,5 kilometriä). Saarten välissä sijaitsee pienempi Koutsomýtin saari sekä useita pikkusaaria.

Lähteet 

Astypálaia
Dodekanesia
Lévitha

Lévitha (, myös Levítha, Λεβίθα tai Levíthia, Λεβίθια) on Kreikan saari, joka kuuluu Dodekanesian saariryhmään. Saaren pinta-ala on 9,121 neliökilometriä ja se on asumaton (vuonna 2011). Hallinnollisesti Lévitha kuuluu Léroksen kuntaan, Kálymnoksen alueyksikköön ja Etelä-Egean saarten alueeseen.

Lévitha sijaitsee Egeanmeressä Amorgóksen ja Kálymnoksen välisellä merialueella. Sen länsipuolella sijaitsee Kínaros.

Lähteet 

Dodekanesia
Léros
Makrý

Makrý (; myös Makrí) on Kreikan saari, joka kuuluu Dodekanesian saariryhmään. Saaren pinta-ala on 0,581 neliökilometriä ja se on asumaton (vuonna 2011). Hallinnollisesti Makrý kuuluu Ródoksen kuntaan, Ródoksen alueyksikköön ja Etelä-Egean saarten alueeseen.

Makrý sijaitsee Egeanmeren kaakkoisosassa Ródoksen länsipuolella sen ja Alimián saaren välissä. Etäisyys Ródokselle on noin 1,4 meripeninkulmaa (noin 2,5 kilometriä) ja Alimiáan noin 2,3 meripeninkulmaa (noin 4,3 kilometriä).

Lähteet 

Dodekanesia
Ródos
Pacheiá (Dodekanesia)

Pacheiá (; myös Pachiá) on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Nísyroksen saaren länsipuolella. Sen luoteispuolella sijaitsee Pergoússan saari. Saaren pinta-ala on 1,184 neliökilometriä ja se on asumaton (vuonna 2011). Hallinnollisesti Pacheiá kuuluu Nísyroksen kuntaan, Kosin alueyksikköön ja Etelä-Egean saarten alueeseen.

Lähteet 

Dodekanesia
Nísyros
Strongyló (Pátmos)

Strongyló (; myös Strongiló) on Kreikan saari, joka kuuluu Dodekanesian saariryhmään ja tarkemmin Arkoín saariin. Se sijaitsee Arkoín pääsaaren ja Argeloússan saaren välissä. Saari on asumaton (vuonna 2011). Hallinnollisesti Strongyló kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.

Johnny Depp osti saaren 4,2 miljoonalla eurolla vuonna 2015 Kreikan myytyä pieniä asumattomia saaria talouskriisin seurauksena.

Lähteet 

Dodekanesia
Pátmos
Sýrna

Sýrna (; myös Sírna) on Kreikan saari, joka kuuluu Dodekanesian saariryhmään. Saaren pinta-ala on 7,868 neliökilometriä ja se on asumaton (2011). Hallinnollisesti Sýrna kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Sýrna sijaitsee Egeanmeren kaakkoisosassa suhteellisen kaukana muista saarista. Sen lähimmät suuremmat saaret ovat Astypálaia luoteispuolella, Kos ja Nísyros koillispuolella ja Tílos itäpuolella. Sýrnan kylä on nykyisin autiona. Lisäksi saarella on muutama pieni kirkko.

Lähteet 

Astypálaia
Dodekanesia
Télendos

Télendos () on Kreikan saari, joka kuuluu Dodekanesian saariryhmään. Saaren pinta-ala on 4,648 neliökilometriä ja asukasluku 94 (2011). Hallinnollisesti Télendos kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.

Télendos sijaitsee aivan Kálymnoksen saaren länsipuolella. Saaren maisemaa hallitsee sen korkein vuori Ráchi (460 metriä). Saarelle on yhteys Myrtiésin kylästä Kálymnoksen länsirannikolta.

Télendos oli alun perin osa Kálymnosta. Se irtaantui omaksi saarekseen suuressa maanjäristyksessä vuonna 535 jaa. (tai 554 jaa.). Tuolloin juuri halkeaman kohdalla ollut kaupunki, jonka nimi oli mahdollisesti Panormos, tuhoutui ja sen rauniot jäivät meren alle. Osa raunioista on edelleen näkyvissä meren pohjassa. Saarella on jäänteitä toisesta kaupungista, joka puolestaan nousi ylemmäs rinteeseen ja hylättiin.

Lähteet

Aiheesta muualla 

Dodekanesia
Kálymnos
Tría Nisiá

Tría Nisiá (, ”Kolme saarta”) on Kreikan kolmen pienen saaren ryhmä, joka kuuluu Dodekanesian saariryhmään ja sijaitsee kaakkoisessa Egeanmeressä Astypálaian ja Sýrnan saarten kaakkoispuolella. Saaret ovat Mesonísi (Μεσονήσι), Stefánia (Στεφάνια) ja Plakída (Πλακίδα). Suurimman saaren Plakídan pinta-ala on 0,51 neliökilometriä. Saaret ovat asumattomia (2011). Hallinnollisesti Tría Nisián saaret kuuluvat Astypálaian kuntaan, Kálymnoksen alueyksikköön ja Etelä-Egean saarten alueeseen.

Saarten etäisyys Sýrnasta on noin 3,8 meripeninkulmaa (noin 7 kilometriä) ja Astypálaiasta noin 25 meripeninkulmaa (noin 47 kilometriä).

Lähteet 

Astypálaia
Dodekanesia
Alces americanus

Alces americanus on hirvieläinten heimoon kuuluva suurikokoinen nisäkäslaji, joka elää Pohjois-Amerikassa ja Aasiassa Jenisein itäpuolella. Sitä on aiemmin pidetty eurooppalaisen hirven alalajina Alces alces americanus, ja sen lajistatuksesta keskustellaan edelleen.

Yhdessä euraasialaisen sukulaisensa kanssa Alces americanus on suurin hirvieläin, jonka pää ja vartalo ovat 240–310 senttimetriä pitkät, hartiakorkeus 140–235 senttimetriä ja paino 200–825 kilogrammaa. Uros on suurempi kuin naaras. Uroksen sarvet ovat litteät, niiden leveys voi olla kaksi metriä ja paino jopa 30 kiloa.

Ajoneuvon ja hirven törmätessä toisiinsa aiheutuu useimmiten vakavia vahinkoja molemmille, sekä joskus myös ajoneuvossa matkustaneille ihmisille. Mainen osavaltiossa Yhdysvalloissa tapahtuu yli tuhat hirvikolaria vuosittain.

Esimerkiksi Yhdysvalloissa New Hampshiren osavaltiossa metsästys kestää yhdeksän päivää. Osavaltiossa on noin kuusituhatta hirveä.

Lähisukulaiset ja alalajit 
Aiemmin sekä Amerikassa että Euraasiassa elävä hirvi luettiin yhdeksi Alces alces-lajiksi, joka oli Alces-sukunsa ainoa laji ja jolla oli 6–7 alalajia.  Euraasian länsiosissa katsottiin elävän euroopanhirvi (Alces alces alces), itäisessä Aasiassa siperianhirvi (A. a. pfitzenmayeri) ja mantšurianhirvi (A. a. cameloides) ja Pohjois-Amerikassa itäkanadanhirvi (A. a. americana), länsikanadanhirvi (A. a. andersoni), shirashirvi (A. a. shirasi) ja suurikokoisin alalaji, alaskanhirvi (A. a. gigas). 

Nyttemmin Amerikan ja Euraasian hirvet on erotettu kahdeksi erilliseksi lajiksi, koska ne eroavat toisistaan karyotyypiltään, ruumiinkooltaan ja -rakenteeltaan, kallonpiirteiltään, mittasuhteiltaan, väritykseltään ja sarvien mitoiltaan. Euroopassa ja Jenisei-joen länsipuolisessa Aasiassa elää hirvi (Alces alces) ja Pohjois-Amerikassa ja Jenisein itäpuolisessa Aasiassa Alces americanus. Levinneisyysalueidensa laajoilla rajaseuduilla Jenisein yläjuoksulla, Mongoliassa ja Kiinassa näitä lajeja saatetaan tavata samoilla alueilla, jolloin ne myös risteytyvät keskenään. Kummallakin lajilla on kaksi alalajia.

Lähteet

Aiheesta muualla 

Hirvieläimet
Zaforás

Zaforás () eli Megálo Sofráno (Μεγάλο Σοφράνο) on Kreikan saari, joka kuuluu Dodekanesian saariryhmään ja sijaitsee eteläisellä Egeanmerellä. Saaren pinta-ala on 1,281 neliökilometriä ja se on asumaton (vuonna 2011). Hallinnollisesti Zaforás kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Zaforás sijaitsee Egeanmeren eteläosassa suhteellisen kaukana muista saarista. Etäisyys Astypálaiaan pohjoisessa on noin 27 meripeninkulmaa (noin 50 kilometriä), Sýrnaan koillisessa noin 20 mpk (noin 38 km), Kárpathokseen kaakossa noin 43 mpk (noin 80 km), Kreetan koilliskärkeen etelässä noin 49 mpk (noin 90 km) ja Anáfiin luoteessa noin 31 mpk (noin 58 km).

Lähteet 

Astypálaia
Dodekanesia
Ville Puumalainen

Ville Puumalainen (20. kesäkuuta 1900 Rautalampi – 24. lokakuuta 1962 Äänekoski) oli suomalainen muurari ja Suomen Kansan Demokraattisen Liiton kansanedustaja.

Puumalaisen vanhemmat olivat maatyöläinen Ville Puumalainen ja Maria Hinkkanen . Hän kävi kansakoulun ja opiskeli 1926 Työväen akatemiassa ja myöhemmin Sirola-opistossa. Puumalainen oli rakennustöissä ja hän toimi muurarina Äänekoskella ja Suolahdessa. Hän oli vangittuna Tammisaaren pakkotyölaitoksessa poliittisista syistä 1931–1932.

Puumalainen oli Suomen Kansan Demokraattisen Liiton kansanedustajana 1945–1954 edustaen Vaasan läänin itäistä vaalipiiriä. Hän oli myös Kansaneläkelaitoksen valtuutettuna ja toimi presidentin valitsijamiehenä vuoden 1950 presidentinvaaleissa. Puumalainen oli lisäksi Suolahden kauppalanvaltuuston varapuheenjohtajana.

Puumalainen oli naimisissa vuodesta 1928 Sofia Vilhelmiina Virran kanssa.

Lähteet

Kansanedustajat
SKDL:ssä vaikuttaneet henkilöt
SKP:ssä (1918–1990) vaikuttaneet henkilöt
Suolahden kaupunginvaltuutetut
Vaasan läänin itäinen vaalipiiri
Suomalaiset muurarit
Vuonna 1900 syntyneet
Vuonna 1962 kuolleet
Jari Hedman

Jari Hedman (s. 5. elokuuta 1960) on suomalainen tennisvalmentaja ja -selostaja. Hedman on MTV Sportin pääselostaja tenniksessä. Hänen isänsä oli Heikki Hedman.

Hedman pelasi itse aktiivisesti kilpaa juniorina, mutta ei menestynyt niin hyvin että olisi ryhtynyt ammattilaiseksi. Hän päätti lähteä mukaan tennisvalmennukseen ja suorittamaan valmennustutkintoja niin kotimaassa kuin ulkomailla. Tennistä hän on opettanut vuodesta 1976 alkaen. Hän veti kaksi vuotta perheensä omistamaa hotellia ja tenniskursseja Lohjansaaressa.

Hedman toimi sen jälkeen 1980- ja 1990-luvuilla seitsemän vuotta Veli Paloheimon henkilökohtaisena valmentajana ATP-kiertueella ja vuoden myös Aki Rahusen valmentajana. Palattuaan takaisin Suomeen Hedman toimi kolme vuotta myös Suomen Davis Cup -joukkueen kapteenina.

Hän pelasi kahdeksan vuotta myös amerikkalaista jalkapalloa Helsinki Roosters -joukkueessa ja oli mukana voittamassa viittä Suomen mestaruutta sekä seurajoukkueiden Eurobowl-mestaruutta.

Tenniksen selostamisen Hedman aloitti vuonna 1990 Eurosportilla, selostaen ensin 14 vuotta Tukholmasta käsin ja hän selosti Suomesta MTV3 Total Sport -kanaville. Vuonna 2019 hän lopetti selostajana C More -kanavalla.

Yksityiselämä
Hedmanilla on kolme tytärtä Christal (s. 1987), Claudia (s. 1988) ja Clarissa (s. 1990) avioliitosta lentoemäntä Kati Kaivannon (s. 1956) kanssa ja kaksi tytärtä Dora (s. 1996) ja Fia (s. 2001) avioliitosta 1995—2012 malli ja hammashoitaja Anne Hedmanin (s. 1963) kanssa. Clarissa Hedmanin ja jääkiekkoilija Eetu Pöystin häät oli määrä järjestää kesällä 2020 Italiassa, mutta koronavirus-epidemian vuoksi ne jouduttiin peruuttamaan.

Lähteet 

Suomalaiset tennisvalmentajat
Suomalaiset urheiluselostajat
Suomalaiset amerikkalaisen jalkapallon pelaajat
Vuonna 1960 syntyneet
Elävät henkilöt
Santino Ferrucci

Santino Ferrucci (s. 31. toukokuuta 1998 Woodbury, Connecticut, Yhdysvallat) on yhdysvaltalainen rata-autoilija.

Ferrucci toimi Haasin Formula 1 -tallin kehityskuljettajana.

Ura 
Ferrucci aloitti uransa karting-sarjoissa. Vuonna 2013 Ferrucci aloitti kilpauransa Pohjois-Amerikan Formula 2000 -sarjassa. Hän saavutti neljä palkintosijaa ja yhden paalupaikan sijoittuen sarjan viidenneksi, vaikka tuli mukaan sarjaan kesken kauden.

Vuonna 2014 Ferrucci siirtyi Eurooppaan kilpailemaan Euroopan Formula 3 -sarjaa. Hän saavutti 24 pistettä kauden aikana. Samana vuonna hän ajoi viisi kilpailua Saksan Formula 3 -sarjassa saavuttaen yhden palkintosijan ja 33 pistettä sijoittuen sarjan kymmenenneksi. Vuonna 2015 Ferrucci jatkoi Euroopan F3 -sarjassa saavuttaen yhden palkintosijan ja 91 pistettä sijoittuen sarjan 11:nneksi.

Vuonna 2016 Ferrucci siirtyi GP3-sarjaan DAMS-tallin kuljettajaksi. Hän jatkoi myös kaudella 2017 DAMS’lla.

Ferrucci on toiminut Haasin F1-tallissa kehityskuljettajana.

Silverstonen F2-Grand Prix 2018 
Tapahtumat alkoivat lauantain kilpailun jäähdyttelykierroksella, kun Ferrucci törmäsi tahallaan tallikaveriinsa, intialaiseen Arjun Mainiin. Kilpailun jälkeen Trident-talli ilmoitti purkaneensa sopimuksensa Ferruccin kanssa. Pian tämän jälkeen julkisuudessa alkoi levitä huhuja joissa kerrottiin Ferruccin pilkanneensa Mainin aksenttia.

Kolarin takia Ferrucci kutsuttiin tuomariston kuultavaksi. Hän ei kuitenkaan saapunut sinne ja näin hän sai 60 000 euron sakon. Sunnuntaina sama toistui, kun ensin hän työnsi kilpailussa Mainin pois radalta, jonka jälkeen hänet kutsuttiin tuomariston kuultavaksi. Hän jätti kuitenkin saapumatta, jonka takia hänet hylättiin kilpailusta ja hän sai kilpailukiellon seuraaviin kahteen kilpailuviikonloppuun.

GP3-tulokset

Formula 2 -tulokset

Lähteet 

Yhdysvaltalaiset autourheilijat
GP3-kuljettajat
Vuonna 1998 syntyneet
Elävät henkilöt
Kashan

Kashan () on kaupunki Iranin Esfahanin maakunnassa.
Kashanin väkiluku on kehittynyt seuraavasti: 201 372 (1996), 253 509 (2006), 275 325 asukasta (2011) ja 304 487 asukasta (2016).

Historia 
Iranin historiassa Kashan on ollut yksi varhaishistoriallisen ajan keskuksista, mihin viittaavat Tepe Sialk zikkuratin arkeologiset löydöt. Niiden iäksi on arvioitu noin 5000 vuotta, mutta jo ennen sitä paikalla on ollut asutusta. Alueella vallitsi Elamin kulttuuri. Ennen islamia uskonto oli zarathustralaisuus. Yhdennellätoista vuosisadalla kaupunki ympäröitiin muurilla, joka on vielä nähtävissä. Kashan oli Safavidien ja myöhemmin Qajar-dynastian hallitsijoiden lomapaikka, jonne shaahi Abbas Suuri rakennutti Fin-puutarhan. Se valmistui v. 1590 ja on vanhin vielä olemassa olevista puutarhoista Iranissa. Puutarha on tunnettu myös siitä, että siellä v. 1852 surmattiin Amir Kabir, joka pääministerinä ollessaan yritti uudistaa Persiaa.

Nähtävyydet 
Unescon maailmanperintökohteisiin kuuluu Persialainen puutarha, jonka yhtenä osana on Fin-puutarha. Sen lisäksi puutarhaa on esitetty Unescon maailmanperintökohteeksi yhdessä Kashanin Tepe Sialk zikkuratin kanssa. Unescon aineettoman maailmanperinnön luettelossa on Kashanin matonkudontaperinne.

Muita huomattavia nähtävyyksiä ovat historialliset talot, jotka ovat rikkaiden kauppiaiden tai korkeiden virkamiesten rakennuttamia 1700- ja 1800-luvuilla. Tunnetuimmat niistä ovat Borujerdin talo, Tabatabaein talo ja Abbasin talo. Ne ovat nykyisin museoina. Manouchehrin ja Amerin talo toimivat hotelleina. Lähellä taloja sijaitsee 500 vuotta vanha perinteinen hammam eli Sulttaani Amir Ahmadin kylpylä.  

Kashania ympäröi länsipuolella Karkas-vuoristo ja itäpuolella Maranjab, joka on osa Isoa Suola-aavikkoa. Siellä on suolajärvi Namak, noin 60 km Kashanista koilliseen.

Kuvia

Lähteet

Aiheesta muualla 

Iranin kaupungit
Khomeynishahr

Khomeynishahr tai Khomeyni Shahr (, myös Khomeinishahr, aiemmin Homāyūnshahr) on kaupunki Iranin Esfahanin maakunnassa.

Khomeynishahrin väkiluku on kehittynyt seuraavasti: 165 888 (1996), 223 071 (2006) ja 244 696 asukasta (2011).

Lähteet

Aiheesta muualla 

Iranin kaupungit
Najafabad

Najafabad, () on kaupunki Iranin Esfahanin maakunnassa.

Najafabadin väkiluku on kehittynyt seuraavasti: 178 498 (1996), 208 647(2006) ja 221 814 asukasta (2011).

Lähteet

Aiheesta muualla 

Iranin kaupungit
Malard

Malard () on kaupunki Iranin Teheranin maakunnassa.

Malardin väkiluku on kehittynyt seuraavasti: 88 118 (1996), 228 713 (2006) ja 290 817 asukasta (2011).

Lähteet

Iranin kaupungit
Qods

Qods (, myös Shahr-e Qods eli Qodsin kaupunki; aiemmin Karaj, Qal‘eh Hasan, ja Qal‘eh-ye Ḩasan Khān) on kaupunki Iranin Teheranin maakunnassa.

Kaupunki on osa Teheranin suurkaupunkialuetta ja sijaitsee noin 25 kilometriä Teheranin kaupungintalolta länsilounaaseen.
Qodsin väkiluku on kehittynyt seuraavasti: 994 (1956), 2 467 (1966), 8 406 (1976), 74 802 (1986), 89 680 (1991), 138 278 (1996), 230 147 (2006) ja 283 517 asukasta (2011).

Islamilaisella Azad-yliopistolla on sivutoimipiste Qodsissa (Shahr-e Qods).

Kaupungin monitoimistadion eli Qodsin martyyrien stadion toimii Iranin mestaruussarjassa (Persianlahden ammattilaisliigassa) pelaavan Paykan F.C.  -jalkapallojoukkueen (eli Paykan Teheran F.C.) kotiareenana.

Lähteet

Aiheesta muualla 

 Islamic Azad University Of Shahre Qods. University 

Iranin kaupungit
Eslamshahr

Eslamshahr () on kaupunki Iranin Teheranin maakunnassa.

Eslamshahrin väkiluku on kasvanut seuraavasti: 481 (1956), 1 006 (1966), 50 292 (1976), 215 129 (1986), 230 183 (1991), 265 450 (1996), 357 389 (2006) ja 389 102 asukasta (2011).

Lähteet

Aiheesta muualla 

Iranin kaupungit
Shahriar

Shahriar, () on kaupunki Iranin Teheranin maakunnassa.

Shahriarin väkiluku on kehittynyt seuraavasti: 40 058 (1996), 189 421 (2006) ja 249 473 asukasta (2011).

Lähteet

Aiheesta muualla 

Iranin kaupungit
Zahedan

Zahedan () on  Iranin Sistanin ja Balutšistanin maakunnan pääkaupunki.

Maantiede
Zahedan sijaitsee noin 40 kilometrin päässä kohdasta, jossa Iranin, Afganistanin ja Pakistanin rajat kohtaavat. Alue on karua aavikkoa ja keskimääräinen vuosittainen sademäärä on vain 73 millimetriä.

Historia
Zahedan on verrattain uusi kaupunki. Quettan kaupungista brittien hallitsemasta Balochistanista rakennettiin rautatie Zahedaniin ensimmäisen maailmansodan aikana ja 1930-luvulla šaahi Reza Pahlavin valtakaudella rautatien jatkamista Iranin läpi kulkevaan rautatiehen harkittiin. Rautatie rakennettiin lopulta vasta 1900-luvun toisella puoliskolla. Vielä vuonna 1950 kaupungissa oli vain noin 10 000 asukasta, mutta se on sittemmin kasvanut nopeasti. Rajakaupunkina Zahedanista on tullut huumeiden salakuljetuksen ja muun rikollisen toiminnan keskus. 1990-lvun puolivälissä aloitettiin uuden rautatielinjan rakentaminen Kermaniin.

Väestö
Zahedanin väkiluku on kehittynyt seuraavasti: 419 518  (1996), 567 449  (2006) ja 560 725 asukasta (2011). Kaupungin asukkaat muodostuvat pääasiassa persialaisista ja balucheista.  Persialaiset ovat pääosin šiialaisia ja baluchit sunnalaisia.

Lähteet

Aiheesta muualla 

Iranin kaupungit
Zanjan

Zanjan (, myös Zenjān) on Iranin Zanjanin maakunnan pääkaupunki.
	
Zanjanin väkiluku on kehittynyt seuraavasti: 286 295 (1996), 349 713 (2006) ja 386 851 asukasta (2011).

Lähteet

Aiheesta muualla 

 Zanjān, Iran  (britannica.com)

Iranin kaupungit
Qazvin

Qazvin (, myös Kazvin) on Iranin Qazvinin maakunnan pääkaupunki.

Qazvinin väkiluku on kehittynyt seuraavasti: 291 117 (1996), 355 338 (2006) ja 381 598 asukasta (2011).

Lähteet

Aiheesta muualla 

 Kazvin, Iran  (britannica.com)

Iranin kaupungit
I Worship Chaos

I Worship Chaos on suomalaisen metalliyhtyeen Children of Bodomin yhdeksäs studioalbumi, joka julkaistiin 2. lokakuuta 2015 levymerkillä Nuclear Blast. Se debytoi Suomen virallisen listan ensimmäisellä sijalla.

Albumi on yhtyeen ainoa, jolla Alexi Laiho soittaa kaikki kitararaidat. Vuonna 2003 Children of Bodomiin liittynyt Roope Latvala jätti yhtyeen toukokuussa 2015.

Kappaleet

Kokoonpano 
 Alexi Laiho – laulu, kitarat
 Jaska Raatikainen – rummut, taustalaulu
 Henkka Seppälä – bassokitara, taustalaulu
 Janne Wirman – kosketinsoitin

Tuotanto 
 Peter Tägtgren – tuottaja
 Mikko Karmila – tuottaja, äänittäjä, miksaaja
 Tuomas Korpi – kansikuva

Arvostelut 
 About.com: 
 Allmusic: 
 Blabbermouth: 6/10
 Imperiumi.net: 
 Kaaoszine: 7.5/10
 PopMatters: 
 Rumba: 8.0/10
 Soundi: 
 V2.fi:

Lähteet

Aiheesta muualla 
 

Children of Bodomin albumit
Vuoden 2015 albumit
Hannu Övermark

Hannu Övermark (s. 16. tammikuuta 1957) on suomalainen kilpauransa päättänyt kreikkalais-roomalaisen tyylin painija ja vapaapainija, joka kilpaili pääosin 62 kilogramman painoluokassa. Hän edusti Lappajärven Veikkoja.

Övermark sijoittui MM-kilpailuissa vuonna 1982 neljänneksi. EM-kilpailuissa hän sijoittui parhaimmillaan kuudenneksi vuonna 1981. Pohjoismaiden-mestaruuskilpailuista Övermark voitti kreikkalais-roomalaisella tyylillä kultaa 1980 (painoluokka 68 kg) ja 1984 ja vapaapainissa hopeaa 1975 sekä pronssia 1976.

Övermarkin veljet Jarmo, Kari ja Matti olivat myös painijoita.

Lähteet 
 
 Profiili Lappajärven Veikot

Viitteet 

Suomalaiset kreikkalais-roomalaisen tyylin painijat
Suomalaiset vapaapainijat
Vuonna 1957 syntyneet
Elävät henkilöt
Joulupukin Pääposti

Joulupukin Pääposti on matkailukohde, joka sijaitsee Napapiirillä, Joulupukin Pajakylässä, noin 8 kilometriä Rovaniemeltä pohjoiseen. Joulupukin Pääposti on ainoa virallinen Joulupukin posti ja osa Suomen virallista postilaitosta. Joulupukin Pääpostissa käsitellään Joulupukin saapuva ja lähtevä kirjeliikenne. Joulupukin Pääpostissa on joulu ympäri vuoden, ja vierailijoita palvelevat jouluasuiset postitontut. Vuosittain Joulupukin Pääpostissa käy noin puoli miljoonaa vierailijaa, joista 90 % on ulkomaisia matkailijoita. Joulupukin Pääpostiin tutustuu vuodessa myös yli 100 kansainvälistä median edustajaa.

Joulupukki vastaanottaa joka vuosi satoja tuhansia kirjeitä kaikkialta maailmasta Napapiirillä. Vuodesta 1985 lähtien Joulupukin Pääpostiin on vastaanotettu noin 17 miljoonaa kirjettä Joulupukille. Viime vuosina rakastettu Joulupukki on saanut vuodessa yhteensä yli 500 000 kirjettä noin 200 eri maasta, vuonna 2014 eniten Kiinasta, Italiasta ja Puolasta. Joulupukin Pääpostilla on mahdollista katsella näitä kirjeitä. Joulupukin Pääpostista voi myös tilata Joulupukin kirjeen, joka postitetaan joulun alla ilahduttamaan saajaa.

Historia 
Joulupukin pääposti on luonnonkivestä ja aihkihirrestä tehty rakennus, jonka edessä on maamerkkinä Tontun torni. Paikan synty liittyy Yhdysvaltojen presidentin puolison Eleanor Rooseveltin vierailuun Rovaniemellä vuonna 1950. Häntä varten Napapiirille rakennettiin mökki, josta lähetetyt kirjeet alettiin 11.6.1950 leimata Napapiirin erikoisleimalla. Rooseveltin maja on yhä paikallaan nykyisen Joulupukin Pääpostin edessä.

Joulukuussa 2014 Google kuvasi Joulupukin Pääpostin sisätiloineen kansainväliseen Google Street View -palvelun Street View Special Collects -kokoelmaan osana Joulupukin Pajakylää.

Napapiirin erikoisleima 
Jokainen Joulupukin Pääpostista postitettava kirje, kortti ja paketti merkitetään postimerkeillä ja leimataan erikoisleimalla. Joulupukin Pääpostin logon on suunnitellut graafikko Pekka Vuori. Logo on myös rekisteröity tavaramerkki. Postileima sisältää tyylitellyn logon, jonka muokkasi nykyiseen asuunsa graafinen suunnittelija Jukka Talari vuonna 2012. Leima on samalla myös Napapiirin erikoisleima ja suosittu keräilykohde sekä matkamuisto.

Lähteet

Aiheesta muualla 
 Joulupukin Pääpostin kotisivut 
 Joulupukin Pajakylän kotisivut
 Joulupukin Pääpostin esittelyvideo

Rovaniemen rakennukset ja rakennelmat
Joulu Suomessa
Postiliikenne
Akani Simbine

Akani Simbine (s. 21. syyskuuta 1993) on eteläafrikkalainen pikajuoksija, joka kilpailee pääosin 100 metrin juoksussa, mutta myös 200 metrillä. Simbine on 176 senttimetriä pitkä ja painaa 74 kilogrammaa.

Simbine oli mukana vuoden 2013 MM-kilpailuissa Moskovassa, jossa hän jäi 100 metrillä alkueriin. Vuoden 2014 Kansainyhteisön kisoissa Simbine oli 200 metrillä viides. Vuoden 2015 Kesäuniversiadeista Gwangjusta Simbine saavutti kultaa 100 metriltä ja pronssia pikaviestistä. Pekingin MM-kilpailuissa 2015 hän selviytyi välieriin 100 metrillä ja 200 metrillä. Hän saavutti Afrikan-mestaruuskilpailuissa 2016 kultaa 4 × 100 metrin viestissä ja pronssia 100 metrillä. Rio de Janeiron olympialaisissa 2016 hän sijoittui 100 metrillä viidenneksi ajalla 9,94. Lontoon MM-kilpailuissa 2017 hän oli 100 metrillä viides ja karsiutui 200 metrillä välierissä.

Simbine saavutti Gold Coastin Kansainyhteisön kisoissa 2018 kultaa 100 metrillä ajalla 10,03. 4 × 100 metrin viestissä hän toi Etelä-Afikan maaliin toisena maan ennätysajalla 38,24. Hän voitti samana vuonna Afrikan-mestaruuden sekä 100 metrillä ajalla 10,25 että 4 × 100 metrin viestissä. Hän juoksi 2019 World Relays -kilpailuissa ankkuriosuuden 4 × 200 metrin viestissä Etelä-Afrikan saavuttaessa hopeaa Afrikan ennätysajalla 1.20,42. Hän sijoittui neljänneksi 100 metrillä Dohan MM-kilpailuissa 2019 ajalla 9,93. Vuonna 2021 järjestetyissä Tokion olympialaisissa hän sijoittui 100 metrillä neljänneksi ajalla 9,93. Afrikan-mestaruuskilpailuissa 2022 hän saavutti hopeaa 100 metrillä ja 4 × 100 metrin viestissä, jossa tosin juoksi vain alkuerissä. Eugenen MM-kilpailuissa 2022 hän sijoittui 100 metrillä viidenneksi ajalla 10,01. Saman vuoden Birminghamin Kansainyhteisön kisoissa hän saavutti 100 metrillä hopeaa ajalla 10,13.

Simbine on pitänyt hallussaan Afrikan ennätystä 100 metrillä.

Henkilökohtaiset ennätykset

Ulkoradat

Lähteet ja huomautukset 

Eteläafrikkalaiset pikajuoksijat
Vuonna 1993 syntyneet
Elävät henkilöt
Isä Brown ja hänen laumansa

Isä Brown ja hänen laumansa () on brittiläinen huumorilla höystetty rikosdraamasarja, jota on esitetty vuodesta 2013 alkaen. Sarja perustuu kirjailija G. K. Chestertonin 1900-luvun alussa luomaan hahmoon.

Isossa-Britanniassa sarja alkoi BBC One -kanavalla tammikuussa 2013. Suomessa Yle TV1 esitti sarjan tuotantokaudet 1–3 18. maaliskuuta–5. toukokuuta 2015 välisenä aikana, ja neljännen tuotantokauden 12.–25. toukokuuta 2016. Sarjan ensimmäinen jakso keräsi Suomessa keskimäärin 560 000 katsojaa ja tavoitti 774 000 suomalaista, ollen kuukauden toiseksi katsotuin ulkomainen televisiosarja.

Juoni 
Sarjan päähenkilö on 1950-luvun Kemblefordin kuvitteellisessa pikkukylässä Cotswoldsin kukkuloilla asuva ilmeikäs Isä Brown (Mark Williams), katolinen pappi, joka on mieltynyt murhien tutkimiseen ja sekaantuukin aina poliisitutkintaan komisarioiden Valentinen (1. kausi), Sullivanin (kaudet 2 ja 3) ja Malloryn (4. kaudesta lähtien) yrittäessä estää häntä. Isä Brownin pitkäaikainen vihollinen on herrasmiesvaras Flambeau. Ruokaan mieltynyt pappi onnistuu kuitenkin selvittämään rikokset apunaan hurskas seurakuntasihteeri rouva McCarthy, miehiä jahtaava kreivitär Lady Felicia ja naisten kanssa peuhaava Lady Felician autonkuljettaja Sid Carter.

Näyttelijät

Lähteet
yle.fi - Isä Brown ja hänen laumansa

Viitteet

Aiheesta muualla
 Isä Brown ja hänen laumansa BBC:n sivuilla 
 

Brittiläiset televisio-ohjelmat
BBC:n televisio-ohjelmat
Ágios Geórgios (Hydra)

Ágios Geórgios (), antiikin Belbina (), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahden suulla noin 11 meripeninkulmaa (noin 20 kilometriä) Soúnion niemestä etelään. Saaren pinta-ala on 4,3 neliökilometriä ja se on asumaton (vuonna 2001).

Hallinnollisesti Ágios Geórgios kuuluu Hydran kuntaan, Saarten alueyksikköön ja Attikan alueeseen. Vuoden 2011 väestönlaskennassa Kreikan tilastokeskus oli lukenut saaren Lavreotikín kuntaan ja Itä-Attikan alueyksikköön, mutta tämä korjattiin Kreikan lakineuvoston päätöksellä vuonna 2017.

Antiikin aikana saari luettiin osaksi Peloponnesosta, vaikka sijaitseekin lähempänä Attikaa. saarella sijaitsi pieni Belbinan kaupunki. Nykyisin saari on nimetty Pyhän Georgioksen eli Pyhän Yrjön mukaan.

Lähteet 

Argo-Saroniset saaret
Hydra
Ágios Ioánnis (saari)

Ágios Ioánnis () on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,85 neliökilometriä ja se on asumaton (vuonna 2011). Hallinnollisesti Ágios Ioánnis kuuluu Aíginan kuntaan, Saarten alueyksikköön ja Attikan alueeseen.

Saari on nimetty Pyhän Johanneksen mukaan. Aivan saaren lounaispuolella sijaitsee suurin piirtein samankokoinen Ágios Thomáksen saari.

Aígina
Argo-Saroniset saaret
Ágios Thomás (saari)

Ágios Thomás () on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,9 neliökilometriä ja se on asumaton (vuonna 2011). Hallinnollisesti Ágios Thomás kuuluu Aíginan kuntaan, Saarten alueyksikköön ja Attikan alueeseen.

Saari on nimetty Pyhän Tuomaan mukaan. Warren Buffett osti saaren 15 miljoonalla eurolla vuonna 2015 Kreikan myytyä pieniä asumattomia saaria talouskriisin seurauksena.

Aivan saaren koillispuolella sijaitsee suurin piirtein samankokoinen Ágios Ioánniksen saari.

Lähteet 

Aígina
Argo-Saroniset saaret
Diapória Nisiá

Diapória Nisiá (; ) on pieni Kreikan saariryhmä, joka kuuluu Argo-Saronisten saarten saariryhmään ja jonka saaret sijaitsevat Saroninlahdella Aíginan saaren länsipuolella. Saaret ovat asumattomia (vuonna 2011). Hallinnollisesti Diapória Nisián saaret kuuluvat Aíginan kuntaan, Saarten alueyksikköön ja Attikan alueeseen.

Saaret

Lähteet 

Aígina
Argo-Saroniset saaret
Dokós

Dokós () on Kreikan saari, joka kuuluu Argo-Saronisten saarten saariryhmään. Saaren pinta-ala on 12,5 neliökilometriä ja asukasluku 18 (vuonna 2011). Hallinnollisesti Dokós kuuluu Hydran kuntaan, Saarten alueyksikköön ja Attikan alueeseen.

Dokós sijaitsee Peloponnesoksen niemimaahan kuuluvan Argoliin niemimaan itärannikon edustalla mantereen ja Hydran saaren välissä. Saaren asutus on sen pohjoisrannikolla. Saaren erottaa mantereesta noin kilometrin levyinen salmi. Etäisyys Hydralle on noin kolme kilometriä.

Lähteet 

Argo-Saroniset saaret
Hydra
Sanandaj

Sanandaj, () on kaupunki Iranin Kordestanin (Kurdistan) maakunnassa.

Sanandajin väkiluku on kasvanut seuraavasti: 40 641 (1956), 54 578 (1966), 95 872 (1976), 204 537 (1986), 244 039 (1991), 277 808 (1996), 316 862 (2006) ja 373 987 asukasta (2011).

Lähteet

Aiheesta muualla 

 Sanandaj, Iran  (britannica.com)

Iranin kaupungit